El segon incident no va ser una diversió com a tal, però s'hi apropà. Al setembre del mateix any, un PBY Catalina s'estavellà a Cadis amb un correu de la Royal Navy. Quan les autoritats espanyoles recuperaren el seu cos de la platja de Tarifa, portava una carta del General Clark dirigida al governador de Gibraltar, on citava a diversos agents francesos al Nord d'Àfrica, i assenyalava el 4 de novembre com la data dels desembarcaments (si bé aquests van tenir lloc el 8). Quan els espanyols van tornar el cos, aquest encara portava la carta, i quan va ser examinada pels tècnics, aquests van dictaminar que no havia estat oberta. Si bé els alemanys tenien els mitjans per poder-la llegir sense necessitat d'obrir el sobre, i encara que ho haguessin fet, aparentment no van fer cas del que deia, car no van reaccionar als desembarcaments de Torxa fins que no va ser massa tard.